als_Latn dik_Latn sag_Latn
Tani kur u dëshmuan dilemat mbi funksionimin e shtetit dhe partive edhe unë e kam më të qartë përse dikush vuri bombë para hyrjes së banesës sime, ndërsa edhe pse isha deputet sot e kësaj dite nuk morra një sqarim zyrtar për atë rast. Tani besoj, e kanë të qartë edhe skeptikët përse ndodhën të gjitha ato kërcënime ndaj meje, të gjitha shpifjet, gjatë të gjthë karrierës sime dhjetëvjeçare politike. Kur u largova prej politikës ditore thashë se largohem nga politika për shkak se partitë janë kapur nga liderët dhe trajtohen si kompani private. Dhe këto kompani private në tregun politik na ofrojnë neve për shitje. Atëbotë thash që do të jap përkrahjen të gjitha forcave progresive të cilat do të zotohen se do ta kthejnë lirinë, do ta dekriminalizojnë politikën, do të ndërtojnë institucione të fuqishme demokratike dhe do të ndërtojnë shtet për qytetarin dhe jo shtet armik i qytetarit. Unë do të merrem me politikë, jo për të gjetur vend pune për vete, edhepse jam zyrtarisht i papunë por sepse ia kam borxh familjes sime, ua kam borxh fëmijëve të mi, të gjithë atë shqetësim të shkaktuar nga krimi i instaluar në politikë. Prandaj nuk jam angazhuar në strukturat e asnjë nga lëvizjet e reja nga të cilat kam ofertë. Unë do të jap përkrahjen parimore pa kërkuar në këmbim ndonjë post. Mjafton të vendoset e drejta dhe unë do të vazhdoj të jetoj modestisht dhe i lumtur”, shkruan Rushiti.
Përndryshe Sulejman Rushiti ishte funksionar dhe deputet i PDSH-së. Me themelimin e DR-së, Rushiti së bashku me disa deputet tjerë kaluan në radhët e Demokracisë së Re që udhëhiqej nga Imer Selmani.
als_Latn als_Latn